*14.pielikums informatīvajam ziņojumam*

*“Par valsts budžeta izdevumu pārskatīšanas 2018., 2019. un 2020.gadam*

*rezultātiem un priekšlikumi par šo rezultātu izmantošanu likumprojekta*

*“Par vidēja termiņa budžeta 2018., 2019. un 2020.gadam” un likumprojekta*

*“Par valsts budžetu 2018.gadam” izstrādes procesā”*

**Turpmākās darbības plāns valsts budžeta iestāžu publisko pakalpojumu piegādes un informācijas un komunikācijas tehnoloģiju jomas optimizācijai**

Ministru kabineta 2017. gada 28.marta rīkojuma Nr. 141 “Par likumprojekta "Par vidēja termiņa budžeta ietvaru 2018., 2019. un 2020. gadam" un likumprojekta "Par valsts budžetu 2018. gadam" sagatavošanas grafiku” 3. un 4.punkts nosaka, ka:

* Vides aizsardzības un reģionālās attīstības ministrijai (turpmāk – VARAM) sadarbībā ar Finanšu ministriju (turpmāk – FM) uzsākt visaptverošu optimizācijas priekšlikumu izstrādi valsts budžeta iestāžu (turpmāk – iestāde) publisko pakalpojumu piegādes un informācijas un komunikācijas tehnoloģiju (turpmāk – IKT) jomā, paredzot šīs par izdevumu pārskatīšanas jomām 2018. gadā, izstrādājot likumprojektu “Par vidēja termiņa budžeta ietvaru 2019., 2020. un 2021. gadam” un likumprojektu “Par valsts budžetu 2019. gadam”;
* VARAM sadarbībā ar FM līdz 2017. gada 1. jūnijam izstrādāt darbības plānu rīkojuma 3. punktā minēto uzdevumu izpildei, prioritāri izvērtējot informācijas sistēmu funkcionalitātes nepamatotas dublēšanās novēršanu un resursu koplietošanas iespējas valsts pārvaldes pakalpojumu piegādes jomā un IKT jomā.

**Darba plāna izstrādei ir definētas 3 turpmākās darbības jomas**

| **Jomas** | | **Uzdevumi** |
| --- | --- | --- |
| A | IKT pārvaldības optimizācija | * Pamatdatu (par informācijas sistēmu uzturēšanu, procesiem, pārvaldi) apkopošana un izvērtēšana * Centralizētas IKT attīstības projektu portfeļa plānošanas, vērtēšanas un uzraudzības ieviešanas izvērtēšana * IKT infrastruktūras koplietošanas pakalpojumu attīstība, izmantojot ERAF finansējumu * Attīstītās IKT infrastruktūras pakalpojumu platformas papildināšana * “Mākoņdatošanas pakalpojumu stratēģijas” ieviešanas īstenošanas uzsākšana * Publiskās pārvaldes pamatdarbības informācijas sistēmu konsolidācijas u.c. optimizācijas iespēju izvērtēšana * Nepieciešamo pasākumu identificēšana izveidoto centralizēto IKT koplietošanas platformu pakalpojumu mērķtiecīgai ieviešanai visās iestāžu pārziņā esošajās informāciju sistēmās |
| B | IKT risinājumos balstīto administratīvo funkciju optimizācija | * Grāmatvedības procesu funkcijas centralizācijas potenciāla izvērtēšana * Elektronisko rēķinu tehnisko prasību noteikšana un attiecīgas sistēmas izstrādāšana * Centralizējamo personāla vadības procesu un personāla vadībā izmatojamā IKT nodrošinājuma izmantošanas stratēģijas definēšana, stratēģiju atbalstošu centralizētu informācijas sistēmu izstrādāšana un ieviešana * Komandējumu procesu un to atbalsta risinājumu centralizācijas potenciāla izvērtēšana * Plānoto ERAF projektu īstenošana attiecībā uz vienotās publiskās pārvaldes iestāžu tīmekļa vietņu platformas izstrādi un tiesību aktu portāla izstrādi * Iepirkumu funkcijas konsolidācijas un iepirkumu atbalsta funkcijas centralizācijas potenciāla izvērtēšana, iespējamo centralizācijas risinājumu piedāvāšana * Oficiālās elektroniskās adreses ieviešana, elektronisko dokumentu aprites automatizācijas nodrošināšana, dokumentu piegādes centralizācijas potenciāla izvērtēšana un iespējamo centralizācijas risinājumu piedāvāšana * Iestāžu papīra dokumentu arhīvu digitalizācijas, centralizēta digitālā arhīva izveides un papīra ilgstoši glabājamo dokumentu uzglabāšanas centralizācijas potenciāla izvērtēšana un iespējamo centralizācijas risinājumus piedāvāšana |
| C | Publisko pakalpojumu sniegšanas optimizācija | * Valsts pārvaldes institūciju klientu klātienes apkalpošanas struktūru optimizācijas iespēju izvērtēšana * Pasākumu plāna izstrādāšana klientu apkalpošanas plūsmas novirzīšanai uz izmaksu ziņā efektīvākiem kanāliem * Izvērtēt vienota publisko pakalpojumu palīdzības dienesta izveides potenciālu |

**Prioritārie uzdevumi, kas īstenojami līdz 2018.gada 1.augustam**

| Nr. p.k. | Joma | Uzdevums | Termiņš | Atbildīgā/ līdzatbildīgā institūcija | Apraksts |
| --- | --- | --- | --- | --- | --- |
| 1. | A | Apkopot datus par informācijas sistēmu uzturēšanu, analizēt informācijas sistēmu uzturēšanas procesus un sagatavot izvērtējumu: |  | VARAM/ visas ministrijas[[1]](#footnote-2) | Lai veidotu pilnvērtīgu priekšstatu par šī brīža situāciju attiecībā uz izmaksām, kas veidojas saistītā ar informācijas sistēmu uzturēšanu, nepieciešams apkopot datus par informācijas sistēmām (arī tām, kas nav valsts informācijas sistēmas), t.sk. cilvēkresursiem, izmaksām (uzturēšanas, pilnveidošanas utt.), šo izmaksu grāmatošanu, sistēmu pārvaldības modeļiem (vai sistēmu uzturēšanu nodrošina centrālais aparāts, padotības iestāde, vai arī ir piesaistīts ārpakalpojums utt.) un sagatavot attiecīgu apkopotās informācijas izvērtējumu.  Uzdevumu ietvaros apkopojama arī informācija par ministriju un citu centrālo valsts iestāžu izmaksām Microsoft licenču nodrošināšanai un šīs informācijas izvērtēšana. |
| * Informācijas pieprasījuma formas definēšana | 01.12.2017. |
| * Informāciju apkopošana | 28.02.2018. |
| * Informācijas analīze | 01.06.2018. |
| * Izvērtējuma sagatavošana (t.sk. to monetārais novērtējums) | 01.08.2018. |
| 2. | A | Izvērtēt iespēju nodrošināt centralizētu IKT attīstības projektu portfeļa plānošanu, vērtēšanu un uzraudzību: |  | VARAM/ FM | Šobrīd VARAM nodrošina ERAF IKT investīciju projektu detalizēti aprakstu izvērtēšanu attiecībā uz to atbilstību vienotajai valsts IKT arhitektūrai, tādējādi nodrošinot, ka projekti tiek plānoti savstarpēji papildinoši, to ietvaros izveidojamās funkcionalitātes nepārklājas, projektu tehnoloģiskajos risinājumos tiek izmantoti valsts IKT koplietošanas risinājumi, kā arī tiek ievēroti citi vienotai IKT arhitektūrai būtiski principi.  Ņemot vērā līdzšinējo pieredzi un praksi IKT pārvaldībā un ERAF IKT projektu vērtēšanā, VARAM uzskata, ka līdzīga pieeja būtu jāpiemēro arī citu finansējuma avotu finansētos IKT attīstības projektos. Vienlaikus jānorāda, ka IKT ERAF projektu vērtēšanas aktivitātes prasa ievērojamus personāla resursus, tādēļ ir jāizvērtē iespējamie risinājumi efektīvai IKT investīciju projektu pārvaldībai, lai IKT investīcijas nodrošinātu mērķtiecīgu valsts vienotās IKT arhitektūras ieviešanu, kā arī vidējā vai ilgākā termiņā nestu finansiālos un sociālekonomiskos ieguvumus. |
| * Faktiskās situācijas novērtējums (līdzšinējie resursu (t.sk. cilvēkresursu) laika un monetārais novērtējums IKT investīciju projektu vērtēšanā), kā arī plānotās noslodzes novērtējums | 15.12.2017. |
| * Faktiskās un plānotās situācijas analīze | 15.03.2018. |
| * Priekšlikumu izstrāde (t.sk. to monetārais novērtējums) | 01.08.2018. |
| 3. | B | Izvērtēt iepirkumu funkcijas konsolidācijas un iepirkumu atbalsta funkcijas centralizācijas potenciālu un piedāvāt iespējamos centralizācijas risinājumus: |  | VARAM (VRAA)/ FM, Valsts kanceleja | Iepirkumu atbalsta funkcijas konsolidācijā risinājums būtu mērķtiecīga publisko iepirkumu centralizācija izmantojot Elektroniskās iepirkuma sistēmas (turpmāk – EIS) iespējas, arvien vairāk pienākumus šajā jomā uzņemoties Valsts reģionālās attīstības aģentūrai, vienlaikus no tiem atbrīvojot publiskās pārvaldes iestādes reizē īstenojot arī attiecīgā iepirkumu procesa atbalsta personāla resursa konsolidāciju.  Papildus funkciju konsolidācija notiks, balstoties uz papildus funkcionalitātes attīstību EIS platformā (Eiropas iepirkumu atbalsts, pilnībā elektronizētu konkursu un izsoļu procesu atbalsts). |
| * Datu analīze attiecībā uz faktisko situāciju (informācijas pieprasīšana no Valsts kancelejas, kas ir apkopojusi datus par iepirkuma funkcijas cilvēkresursiem) | 29.12.2017. |
| * Ministriju sniegtās informācijas par EIS pakalpojumu paplašināšanu izvērtēšana | 29.12.2017. |
| * Papildu nepieciešamās informācijas pieprasīšana izvērtējuma un priekšlikumu sagatavošanai | 01.02.2018. |
| * Priekšlikumu izstrāde (t.sk. to monetārais novērtējums) | 01.08.2018. |

**Pārējie uzdevumi, kas īstenojami divu līdz trīs gadu periodā un ilgākā termiņā**

| Nr.p. k. | Joma | Uzdevums | Atbildīgā/ līdzatbildīgā institūcija | Apraksts |
| --- | --- | --- | --- | --- |
| **Līdz 2018.gada 30.decembrim veicamie uzdevumi** | | | | |
| 1. | B | Izvērtēt komandējumu procesu un to atbalsta risinājumu centralizācijas potenciālu:   * Datu apkopošana attiecībā uz faktisko situāciju (informācijas pieprasījuma formas definēšana) (08.06.2018.) * Apkopoto datu analīze (13.07.2018.) * Priekšlikumu izstrāde (t.sk. to monetārais novērtējums) (28.12.2018.) | Valsts kanceleja/ VARAM, FM | Ņemot vērā citu valstu pieredzi un to, ka lielākajā daļā iestāžu komandējumu organizēšanā ir piesaistīti trešo pušu pakalpojumu sniedzēji, kā arī ņemot vērā Valsts kancelejas plānoto Personālvadības platformas projekta saturu, būtu veicama komandējumu organizēšanas konsolidācija divos aspektos:   * Komandējumu dokumentācijas centralizācija – komandējumu pārskatu gatavošanas un sniegšanas centralizācija (daļēji jau paredzēts Valsts kancelejas projekta tvērumā), tādējādi mazinot administratīvo slogu un komandējumu pārvaldības procesu ieviešanu iestāžu/ nozaru informācijas sistēmās. * Komandējumu organizēšanas centralizācija, organizējot ārpakalpojuma pakalpojuma sniedzēja piesaisti komandējumu organizēšanai, vai centralizējot servisa funkciju kādā no valsts aģentūrām. |
| **Līdz 2019.gada 30.decembrim veicamie uzdevumi** | | | | |
| 1. | B | Ieviest Oficiālo elektronisko adresi elektronisko dokumentu aprites nodrošināšanai | VARAM/ VRAA | Veikt nepieciešamās darbības saistībā ar Oficiālās elektroniskās adreses likumā (pieņemts 2016.gada 16.jūnijā) noteikto, kurš stāsies spēkā 2018.gada 1.martā. |
| 2. | B | Nodrošināt elektronisko dokumentu aprites automatizāciju publiskajā pārvaldē | Nozaru ministrijas/ VARAM (VRAA) | Dokumentu aprite starp iestādēm jāorganizē izmantojot centralizētās datu un dokumentu aprites platformas (piem., oficiālā elektroniskā adrese), kas nodrošina iespēju dokumentu apriti automatizēt, tādējādi būtiski samazinot dokumentu apritē iesaistāmā personāla noslodzi un apjomu (dokumentu automātiska reģistrēšana, u.tml). |
| 3. | B | Izvērtēt iestāžu papīra dokumentu arhīvu digitalizācijas, centralizēta digitālā arhīva izveides un papīra ilgstoši glabājamo dokumentu uzglabāšanas centralizācijas potenciālu un piedāvāt iespējamos centralizācijas risinājumus valsts līmenī, t.sk. novērtējot ietekmi uz budžetu | KM | Līdz šim iestādes savai pamatdarbībai nepieciešamo papīra dokumentu uzglabāšanu organizē patstāvīgi katra individuāli rūpējoties gan par dokumentu glabāšanai atbilstošu telpu un klimatisko apstākļu nodrošināšanu, gan par dokumentu digitalizāciju un turpmāku digitalizēto dokumentu izmantošanu savos darba procesos. Ņemot vērā šodienas tehnoloģiju iespējas, būtu izvērtējama to papīra un elektronisko dokumentu, kurus nenodod Nacionālajam arhīvam, bet ilgstoši (līdz 75 gadiem) glabā iestādēs, centralizēta uzglabāšana valsts līmenī tam piemērotās telpās, iestāžu operatīvajam darbam nodrošinot dokumentu digitālo kopiju pieejamību. |
| 4. | C | Izvērtēt valsts pārvaldes institūciju klientu klātienes apkalpošanas struktūru optimizācijas iespējas, ņemot vērā pieejamo VPVKAC tīklu | VARAM/ visas ministrijas | Izvērtēt turpmākas valsts pārvaldes institūciju klientu klātienes apkalpošanas struktūru (front-office) optimizācijas iespējas, nododot klientu klātienes apkalpošanas funkciju VPVKAC tīklam un nodrošinot institūciju klientu apkalpošanas speciālistu samērīgu klātbūtni VPVKAC vienā telpā reģionālās nozīmes attīstības centros, tādējādi nepasliktinot pakalpojumu pieejamību. Piemēram, Valsts ieņēmumu dienesta, Valsts sociālās apdrošināšanas aģentūras (turpmāk – VSAA) pieredze. |
| 5. | C | Izstrādāt pasākumu plānu klientu apkalpošanas plūsmas novirzīšanai uz izmaksu ziņā efektīvākiem kanāliem – elektronisko (pašapkalpošanās) vai VPVKAC | VARAM/ visas ministrijas | Šobrīd valsts pārvaldē pieejami vairāk kā 400 elektroniskie pakalpojumi. Ir ierobežots iestāžu skaits, kas ieviesušas stingru un apzinātu politiku, lai uzņēmēji un iedzīvotāji izmantotu pārsvarā tādus pakalpojumu kanālus, kas ir izmaksu efektīvākie, tie pārsvarā realizēti kā pašapkalpošanās funkcija vai to realizācija ļauj automatizēt pakalpojumu apstrādes procesu, samazinot personāla iesaisti.  Iestādēm līdz 2018. gada 1. februārim un atvasinātām publiskām personām līdz 2018. gada 1. jūlijam ir pienākums definēt un aprakstīt pakalpojumus pakalpojumu katalogā [www.latvija.lv](http://www.latvija.lv). Lai izpildītu likuma prasības, jebkuram institūcijas vadītājam jādefinē vai jāpārskata sniegto pakalpojumu klāsts (Ministru kabineta 2017. gada 4. jūlija noteikumi Nr. 399). Lai identificētu budžeta optimizācijas iespējas, pirms pakalpojumu publicēšanas pakalpojumu katalogā ir nepieciešama 2012.gadā iegūto pakalpojumu izvērtēšanas un klasifikācijas rezultātu aktualizācija resoru griezumos.  Papildus būtu jānosaka, ka iestādēm, veidojot e-pakalpojumus, ir jāievēro “tikai elektroniski” politika, vienlaikus nosakot iestādei pienākumu klientu apkalpošanas centros, t.sk. VPVKAC nodrošināt klātienes atbalstu e‑pakalpojumu izmantošanai, lai personām, kurām nav piekļuves tehnoloģijai, būtu nodrošināta pakalpojumu pieejamība.  Saistībā ar minēto iniciatīvu 2017. gada 4. jūlijā ir pieņemti Ministru kabineta noteikumi Nr. 402 “Valsts pārvaldes e-pakalpojumu noteikumi”, kurinosaka valsts pārvaldes pakalpojumu elektronizācijas un e-pakalpojumu pieejamības nodrošināšanas kārtību. |
| 6. | C | Izvērtēt vienota publisko pakalpojumu palīdzības dienesta izveides potenciālu | VARAM/ visas ministrijas | Lai nodrošinātu fiziskām un juridiskām personām informācijas sniegšanu par valsts pārvaldes pakalpojumu pieejamību, informāciju par tuvāko valsts iestāžu reģionālo struktūrvienību, tās darba laikiem un pieteikšanās kārtību, kā arī praktisku palīdzību darbā ar datoru, internetu un eID kartes lasītāju, būtu izvērtējama nepieciešamība izveidot vienotu palīdzības dienestu.  Izvērtējums iekļautu esošā VPVKAC tīkla darbības efektivitātes analīzi un vienota pakalpojumu palīdzības dienesta izveides un darbības potenciāla novērtēšanu, ņemot vērā VPVKAC tīkla attīstības perspektīvu (Valdības rīcības plāna 35.10.uzdevums) un šīs tabulas sadaļas 4.punktā (C joma) ietverto uzdevumu. |
| **Līdz 2020.gada 30.decembrim veicamie uzdevumi** | | | | |
| 1. | A | Attīstīt IKT infrastruktūras koplietošanas pakalpojumus (t.sk. Loģiski vienotā datu centra pamata pakalpojumu), izmantojot IKT ERAF 1. un 2. kārtas projektu finansējumu. | VARAM/ IeM IC/ LVRTC/ VRAA/ LM/ ZM/ EM/ VM/ AiM | Praktisko risinājumu, kas attīsta un ievieš IKT infrastruktūras pamata pakalpojumus izstrāde IKT ERAF Iekšlietu ministrijas Informācijas centra 1. kārtas un Latvijas Valsts radio un televīzijas centra 1. un 2. kārtas IKT ERAF projektu ietvaros.  Ar IKT ERAF līdzfinansējumu IKT infrastruktūras koplietošanas pakalpojumu loks tiks papildināts īstenojot arī VARAM, labklājības un zemkopības resoru iestāžu IKT infrastruktūras pakalpojumu attīstības projektus. Tiek plānots, ka, piesaistot par projekta īstenošanas sadarbības partneriem specializētos IKT infrastruktūras pakalpojumu attīstītājus (LVRTC), ieguldījumu koplietošanas infrastruktūras pakalpojumu attīstībā dos arī ekonomikas un veselības resoru iestāžu IKT ERAF projekti. |
| 2. | A | Izvērtējot faktisko situāciju, t.sk., pieejamos finanšu, u.c. resursus, papildināt IKT ERAF projektu ietvaros attīstītās IKT infrastruktūras pakalpojumu platformas, t.sk. attīstot un ieviešot jaunus IKT infrastruktūras un standarta IKT risinājumu koplietošanas pakalpojumus | VARAM/ visas ministrijas | IKT infrastruktūras un standarta risinājumu attīstība, papildinot par IKT ERAF finansējumu attīstīto pakalpojumu klāstu ar citiem publiskajai pārvaldei nepieciešamiem pakalpojumiem. Papildus nepieciešamo pakalpojumu loks tiks identificēts “mākoņdatošanas pakalpojumu stratēģijas” izstrādes un īstenošanas pirmā posma laikā. Indikatīvi tas var ietvert:   * vienotās (federētās) lietotāju direktorijas pakalpojuma attīstību, * “hibrīdmākoņa pieejas” īstenošanai nepieciešamo risinājumu un pakalpojumu komponentu attīstību, * citus pakalpojumus, saskaņā ar “mākoņdatošanas pakalpojumu stratēģijas” īstenošanas plānu. |
| 3. | A | Īstenot “mākoņdatošanas pakalpojumu stratēģijas” ieviešanas darbības attiecībā uz pāreju uz IKT koplietošanas un komerciālo mākoņdatošanas pakalpojumu izmantošanu. | VARAM/ visas ministrijas | Pa nozarēm izvērtēt pieejamo IKT infrastruktūras koplietošanas pakalpojumu un komerciālo “mākoņpakalpojumu” izmantošanas iespējas standarta IKT risinājumu un nozarēm specifisko sistēmu tehniskajam nodrošinājumam un pieejamo finanšu un IKT personāla resursu ietvaros, īstenot pāreju uz IKT koplietošanas un komerciālo “mākoņpakolpojumu” izmantošanu. Praktiski tas nozīmē gan atteikšanos no ārpus loģiski vienotā datu centra lokāli izvietotas IKT infrastruktūras (serveru u.c.) izmantošanas, gan pāreju uz pēc iespējas augstākas pievienotās vērtības IKT koplietošanas pakalpojumiem un komerciāliem “mākoņpakalpojumiem”, jomās, kur tas ir iespējami un lietderīgi. |
| 4. | A | Izvērtēt turpmākas publiskās pārvaldes pamatdarbības informācijas sistēmu, t.sk. valsts informācijas sistēmu, konsolidācijas u.c. optimizācijas iespējas, t.sk. veidojot koplietošanas informācijas sistēmas | VARAM/ visas ministrijas | Līdz šim pamatā publiskās pārvaldes pamatdarbības procesu informācijas sistēmas un valsts informācijas sistēmas ir veidotas, lai nodrošinātu konkrētas iestādes pamatdarbības procesu atbalstu, taču, ņemot vērā, ka publiskajā pārvaldē virkne pamatdarbības procesu sniedzas pāri vienas iestādes vai pat vienas nozares ministrijas robežām, būtu jāvirzās uz tādu IS izveidi, kur vienā IS tiek uzturēti vairāku iestāžu “radniecīgi” informācijas resursi, neskatoties uz to, ka atbildība par katru atsevišķo informācijas resursu ir atsevišķas iestādes kompetencē.  Tas dotu iespēju konsolidēt ar noteiktu jomu saistītas informācijas apstrādes kompetences pie noteiktiem radniecīgiem dažādu iestāžu pārvaldes pamatdarbības procesiem (piemēram, Nodarbinātības valsts aģentūras bezdarbnieku informācijas sistēmu iepludinot VSAA IKT risinājumā, izveidojot vienotu IKT sistēmu vairākām Labklājības ministrijas iestādēm, kā arī sapludinot Valsts zemes dienesta un Zemesgrāmatu funkcijas līdz vienai kopīgai informācijas sistēmai nekustamo īpašumu jomā).  Tāpat būtu pašvaldībām un valsts iestādēm ciešāk jāsadarbojas savstarpēji veidojot kopīgas atsevišķu cieši saistīto procesu informācijas sistēmas, atsakoties no dublējoša ar valsts informācijas sistēmām IKT atbalsta uzturēšanas pašvaldībās, bet vienlaikus pilnvērtīgi nodrošinot pašvaldībām savas radītās info pieejamību visiem citiem pašvaldību procesiem (piemēram, Pilsonības un migrācijas lietu pārvaldes/Tieslietu ministrijas CARIS un pašvaldību DZIMTS funkciju dublēšanās). |
| 5. | B | Īstenot grāmatvedības funkcijas centralizācijas pilotprojektu  Izvērtēt grāmatvedības procesu funkcijas centralizācijas potenciālu un piedāvāt iespējamos centralizācijas risinājumus, t.sk. novērtējot ietekmi uz budžetu | FM (Valsts kase) | Valsts kase plāno īstenot pilotprojektu vairākās publiskās pārvaldes iestādēs, kurās Valsts kase centralizēti nodrošinās grāmatvedības pakalpojumu. Turpmākā rīcība būtu īstenojama divos virzienos:   * Valsts kases centralizētais grāmatvedības pakalpojums tiek ieviests arvien vairāk iestādēs, * nozaru ministrijas centralizē nozares iestāžu grāmatvedības procesus vienā no nozares iestādēm.   Protams, apsverama būtu arī mazāk ambicioza pieeja – grāmatvedības (ERP) IT risinājumu centralizācijai (savācot kopā/konsolidējot Horizon u.c. risinājumu atbalsta kompetences, kas tagad pamatā ir konsolidētas vai tiek konsolidētas pa nozarēm), tomēr to darīt būtu daudz efektīvāk reizē ar pašas atbalsta funkcijas (grāmatvedības) konsolidāciju. |
| 6. | B | Noteikt elektronisko rēķinu tehniskās prasības elektronisko rēķinu ieviešanai publiskajā pārvaldē | FM/ VARAM | Elektronisko rēķinu ieviešana publiskajā pārvaldē sniegtu būtisku laika ietaupījumu un mazinātu administratīvo slogu. Šim nolūkam būtu jāvienādo elektronisko rēķinu tehniskās prasības, izstrādājot attiecīgus tiesību aktus, kā arī jānodrošina tehniski risinājumi elektronisko rēķinu apritei starp privātpersonām un publikās pārvaldes iestādēm |
| 7. | B | Izstrādāt sistēmu, kas dod iespēju privātpersonām un uzņēmumiem sagatavot un nosūtīt elektronisko rēķinu publiskām personām, izmantojot oficiālo elektronisko adresi | VARAM | Nepieciešams izstrādāt :   * Drošu un uzticamu datu (e-rēķinu) apmaiņas kanālu starp rēķina sagatavotāju un saņēmēju, * E-rēķinu ģenerēšanas rīku priekš mazajiem pārdevējiem (zemnieki utt.), kas gribēs valstij pārdot preci vai sniegt pakalpojumu.   Ja būs ieviests e-rēķinu standarts un normatīvajos aktos noteikts, ka pārdodot preci vai pakalpojumu valstij rēķinu var iesniegt tikai e-rēķina formātā, tad grāmatvedības centralizācijas projekts kļūst efektīvāks. Proti samazinās ieguldītais laiks dokumentu apritināšanai starp iestādi un Valsts kasi (dokumenti vairs nav jānes papīrā vai nav jāpārvērš digitālā formātā). Arī sistēmu uzturēšanas izmaksas būs zemākas, jo digitāla rēķina bilde aizņem ievērojami vairāk diska vietas kā e-rēķina datne, līdz ar būs nepieciešami mazāki resursi datu glabāšanas nodrošināšanai. |
| 8. | B | Definēt centralizējamos personāla vadības procesus un publiskās pārvaldes iestādēm personāla vadībā izmatojamā IKT nodrošinājuma izmantošanas stratēģiju.  Izstrādāt un ieviest CIVIS informācijas sistēmu. | Valsts kanceleja/ VARAM/ FM (Valsts kase) | Šobrīd valsts pārvaldes iestādēs personāla vadības procesos tiek izmantotas vairākas informācijas sistēmas, turklāt atsevišķiem procesiem - atsevišķas informācijas sistēmas. Pie kam, šajās informācijas sistēmās atkarībā no iestādes ir nodrošināta atšķirīga automatizācijas pakāpe. Ņemot vērā, ka personāla vadības procesiem publiskās pārvaldes iestādēs būtu jābūt līdzīgiem, šajā jomā pastāv augsts centralizēta IKT risinājuma izmantošanas potenciāls. Turklāt ERAF IKT 1. kārtas projektu sarakstā ir iekļauts attiecīgs Valsts kancelejas projekts, kas ļauj no IT viedokļa atbalstīt personāla vadības procesu optimizāciju, dodot iespēju Valsts kancelejai piedāvāt publiskajai pārvaldei personāla pārvaldības procesu transformācijas tvērumu ar augstāku pievienoto vērtību nekā to IT atbalsta centralizācija nozaru ministrijās. |
| 9. | B | Izstrādāt un ieviest vienoto publiskās pārvaldes iestāžu tīmekļa vietņu platformu (Vienotais mājaslapu portāls) īstenojot ERAF IKT projektu, kā arī izstrādāt platformas visaptverošas ieviešanas pasākumu plānu, t.sk. identificējot ietekmi uz budžetu. | Valsts kanceleja | Valsts institūciju tīmekļa vietņu platforma ir vēl viens konkrēts atbalsta funkcijas – publiskās komunikācijas tehniskā nodrošinājuma konsolidācijas piemērs, kurā vienlaicīgi tiek veikta konsolidācija un izvietošana mākonī. |
| 10. | B | Izstrādāt un ieviest Tiesību aktu portālu īstenojot ERAF IKT projektu. | Valsts kanceleja | Vienotais tiesību aktu projektu izstrādes un saskaņošanas portāls (TAP portāls) nodrošinās efektīvāku un centralizētu valsts pārvaldes Tiesību aktu projektu (TAP) izstrādes, saskaņošanas, kontroles procesu un vienkāršāku un efektīvāku Ministru kabineta lēmumu pieņemšanas un sēžu vadības procesu. Tiks ieviests arī publisks elektroniskais pakalpojums “Tiesību aktu projektu sabiedriskā apspriešana”, nodrošinot sabiedrībai efektīvāku līdzdalību TAP sabiedriskajā apspriešanā, tādējādi iedzīvinot atvērtās pārvaldības principu un iniciatīvas. Projekta rezultāta rādītāji (sasniedzamā vērtība 3 gadus pēc projekta beigām):   * 165 institūcijas (organizācijas), kas izmanto koplietošanas risinājumu “Vienotā tiesību aktu projektu izstrādes, saskaņošanas, apstiprināšanas un kontroles vide”, t.sk. 115 Valsts pārvaldes institūcijas un 50 Nevalstiskās organizācijas (t. sk. valdības sociālo un sadarbības partneru organizācijas); * Tehnisko (neautomatizēto) darbību īpatsvars TAP sagatavošanas un saskaņošanas procesā sasniegs 33 % no esošajiem 100 %; * 3 atkalizmantošanai un koplietošanai pieejamās saturiskās datu kopas; * Publiskā elektroniskā pakalpojuma “Tiesību aktu projektu sabiedriskā apspriešana” izmantošanas pieaugums līdz 85% no visiem iesniegtajiem viedokļiem.   Projekta rezultātā atbilstoši tiks atslogotas iestāžu un valsts centralizētās lietvedības sistēmas un novērstas to savietojamības problēmas. Tiks ieviesta pēc būtības jauna kārtība valsts pārvaldes TAP izstrādē un saskaņošanā, aizstājot dokumentorientētu procesu ar tādu, kuram pamatā ir pati informācija. |
| 11. | B | Izvērtēt dokumentu piegādes centralizācijas potenciālu un piedāvāt iespējamos centralizācijas risinājumus, t.sk. novērtējot ietekmi uz budžetu | VARAM/ VRAA | Mērķis – izveidot valsts pārvaldē centralizētu dokumentu piegādes risinājumu klientiem. Šobrīd dokumentu piegādi organizē katra iestāde individuāli. Līdz ar oficiālās elektroniskās adreses ieviešanu tiek centralizēta elektroniskā piegāde, tomēr papīra piegāde joprojām paliek decentralizēta. Centralizējot dokumentu piegādi kopumā:   * tiek veicināta izmaksu efektīvo saziņas kanālu izmantošana (elektronisko); * ir iespējams maksimāli efektīvi organizēt papīra piegādes izmaksas. Risinājuma būtība – uz VRAA bāzes izveidots centralizēts dokumentu piegādes pakalpojums, kurš saņem visus nosūtāmos dokumentus no iestādēm tikai elektroniskā formā, un tālāk pilda brokera f-ju, organizējot piegādi – uz eAdresi, ja personai tā aktivizēta, vai drukājot un nododot centralizētam drukas/ piegādes pakalpojumu sniedzējam papīrā sūtāmos dokumentus. |
| **Pēc 2020.gada veicamie uzdevumi** | | | | |
| 1. | A | Izvērtējot faktisko situāciju, t.sk., pieejamos finanšu, u.c. resursus, identificēt nepieciešamos pasākumus izveidoto centralizēto IKT koplietošanas platformu pakalpojumu mērķtiecīgai ieviešanai visās iestāžu pārziņā esošajās informācijas sistēmās, t.sk. izvērtējot ieviešanas tvērumu, ietekmi uz budžetu un vienoto IKT arhitektūru | VARAM/ visas ministrijas | Līdz šim publiskajā pārvaldē ir izveidotas vairākas koplietošanas IKT platformas un risinājumi, kuru funkcionalitāte un pakalpojumu klāsts tiks būtiski papildināts šajā ERAF plānošanas periodā. Tomēr, lai publiskā pārvalde iegūtu maksimālo atdevi no šo platformu izmantošanas, ir nepieciešams pakāpeniski tās integrēt visās pārvaldes iestāžu pamatdarbības un atbalsta procesu informācijas sistēmās. Ņemot vērā, ka šāda integrācija ir saistīta ar būtiskiem ieguldījumiem attiecīgajās iestāžu informācijas sistēmās, ir jāizvēlas racionāla pieeja integrācijas procesam salāgojot to ar sistēmu attīstības un uzturēšanas pasākumiem. |
| 2. | A | Turpināt īstenot “mākoņdatošanas pakalpojumu stratēģijas” ieviešanas darbības attiecībā uz pāreju uz IKT koplietošanas un komerciālo mākoņdatošanas pakalpojumu izmantošanu. | VARAM/ visas ministrijas | Laika posmā līdz 2020. gadam pāreja uz IKT infrastruktūras koplietošanas pakalpojumu un komerciālu mākoņdatošanas pakalpojumu izmantošanu var tikt tikai uzsākta un īstenota tikai atsevišķās jomās un atsevišķiem risinājumiem. Darbības ir jāturpina arī pēc 2020. gada. |

Ministre D.Reizniece-Ozola

Pūre 67095432

[kristina.pure@fm.gov.lv](mailto:kristina.pure@fm.gov.lv)

1. Šeit un turpmāk tekstā ar “visas ministrijas” saprot ministrijas un citas centrālās valsts iestādes. [↑](#footnote-ref-2)